  Анжелика Тихонова корреспондент Удмуртиысь Вавож ёросысь Жуё-Можгаын выль фельдшер-акушер пункт ужаны кутскиз. Отын татысь но Большая Можга гуртысь 281 адямиез чаклалоз. Со сярысь элькун тӧролэн но кивалтэтлэн пресс-службазы ивортэ. Калыклы эмъюрттэт сётонэз матэ карон – гуртъёсын улонэз умоятон ужын одӥгез одно ик быдэстоноез курон. Фельдшер-акушер пунктъёс гурт калыклэсь тазалыксэ утёнын, висисьёслы нырысетӥ юрттэт сётонын туж бадӟым инты басьто Александр Бречалов, Удмуртилэн тӧроезОзьы ик Удмуртилэн тӧроез нырысетӥ эмъюрттэт сётӥсь юртъёсты выльдон – Владимир Путинэн кичӧлтэм «Здравоохранение» йӧскалык ӵектослэн одӥгез валтӥсез ужпумез шуыса пусйиз. Эмъюрт 85 квадрат метр быдӟалаем.  Отын вань кулэ луись арбериос, ужан тӥрлыкъёс вань ини. Али юртэ интернет пыртон ужпумез сэртто-пертчо, ужъёсты 2020-тӥ ар ӵоже быдэстозы. Тодэ вайытом, таяз арын Удмуртиын 88 ФАП пуктыны чаклало, со пӧлысь ньыльзэ - Глаз ёросын.   Тегъёс: Тазалык Вавож Удмуртия тазалыкезутён лэсьтськон АлександрБречалов 100ар  